พบปี 2557 คนไทยได้ค่าจ้างรายอาชีพเฉลี่ย 9698 บาท
 ค่าจ้างเฉลี่ยต่อเดือนสูงสุดและค่าจ้างต่อเดือนสูงสุดอยู่ในพื้นที่ กทม.รายงาน ค่าจ้างรายอาชีพปี 2557 โดยกองวิจัยตลาดแรงงาน กรมการจัดหางาน ได้เริ่มดำเนินการปี 2553 เป็นครั้งแรก โดยศึกษาจากฐานข้อมูลการให้บริการจัดหางานในประเทศของกรมการจัดหางาน โดยการจัดทำข้อมูลค่าจ้างรายอาชีพปีล่าสุดคือปี 2557 กองวิจัยตลาดแรงงานได้ศึกษาจากฐานข้อมูลของการให้บริการจัดหางานของกรมการจัดหางานเท่านั้น จึงทำให้บางสาขาอาชีพอาจจะไม่ปรากฏอยู่ในรายงานฉบับนี้ (ดูนิยามศัพท์เกี่ยวกับมาตรฐานอาชีพตามการจัดประเภทมาตรฐานอาชีพและนิยามศัพท์เกี่ยวกับภาคการผลิต ตามการจัดประเภทมาตรฐานอุตสาหกรรมในส่วนท้าย)ทั้งนี้การคำนวณอัตราค่าจ้างคิดมาจากค่าจ้างที่เป็นตัวเงินตามที่ได้รับแจ้งเท่านั้น โดยได้นำข้อมูลตำแหน่งงานว่างจากฐานข้อมูลการให้บริการจัดหางานในประเทศที่มีการรับแจ้งตั้งแต่วันที่ 1 มกราคม – 31 ธันวาคม 2557 ซึ่งข้อมูลค่าจ้างมีอยู่ 3 ลักษณะ คือ ค่าจ้างรายชั่วโมง รายวัน และ รายเดือน มาประมวลผลให้อยู่ในรูปแบบเดียวกัน คือ (1) ค่าจ้างรายชั่วโมง กำหนดให้ทำงานวันละ 8 ชั่วโมง เดือนละ 26 วัน และ (2) ค่าจ้างรายวัน กำหนดให้ทำงานเดือนละ 26 วันสำหรับรายละเอียดเกี่ยวกับตัวเลขที่น่าสนใจจากรายงาน ค่าจ้างรายอาชีพปี 2557 มีดังต่อไปนี้ในภาพรวมทั้งประเทศพบว่าค่าจ้างต่อเดือนสูงสุด 35000 บาท ต่ำสุด 7800 บาท และค่าจ้างเฉลี่ย 9698 บาทโดยค่าจ้างต่อเดือนสูงสุด อยู่ในกรุงเทพมหานคร 35000 บาท รองลงมาภาคกลาง 31200 บาท ภาคตะวันออกเฉียงเหนือและภาคใต้ 25000 บาท จังหวัดในปริมณฑล 20000 บาทและภาคเหนือ 15000 บาท ส่วนค่าจ้างต่อเดือนต่ำสุดเท่ากันทุกภาค 7800 บาทค่าจ้างเฉลี่ยต่อเดือนสูงสุด อยู่ที่กรุงเทพมหานคร 10858 บาท รองลงมา ภาคกลาง 9768 บาท ภาคใต้ 9427 บาท จังหวัดในปริมณฑล 9485 บาท ภาคตะวันออกเฉียงเหนือ 8773 บาท และภาคเหนือ 8407 บาทพบว่าค่าจ้างต่อเดือนสูงสุดอยู่ในภาคบริการ 35000 บาท รองลงมาภาคอุตสาหกรรม 30240 บาท และภาคเกษตรกรรม 13000 บาท ส่วนค่าจ้างต่อเดือนต่ำสุด 7800 บาท เป็นอัตราเดียวกันในทุกภาคการผลิตค่าจ้างเฉลี่ยต่อเดือนสูงสุด อยู่ในภาคอุตสาหกรรม 9705 บาท รองลงมาภาคบริการ 9694 บาท และภาคเกษตรกรรม 9133 บาทค่าจ้างเฉลี่ยต่อเดือนสูงสุดอยู่ในหมวดอาชีพผู้บัญญัติกฎหมาย ข้าราชการอาวุโส ผู้จัดการ 14061 บาท รองลงมาผู้ประกอบวิชาชีพด้านต่าง ๆ 12692 บาท ช่างเทคนิคและผู้ปฏิบัติงานที่เกี่ยวข้อง 10995 บาท ผู้ปฏิบัติงานโดยใช้ฝีมือในธุรกิจต่าง ๆ 9909 บาท เสมียน เจ้าหน้าที่ 9744 บาท ผู้ปฏิบัติงานในโรงงาน ผู้ควบคุมเครื่องจักร และผู้ปฏิบัติงานด้านการประกอบ 9301 บาท พนักงานบริการ พนักงานขายในร้านค้าและตลาด 9057 บาท อาชีพงานพื้นฐาน 8136 บาท และผู้ปฏิบัติงานฝีมือด้านการเกษตรและการประมง 7800 บาทอาชีพที่มีค่าจ้างเฉลี่ยต่อเดือนมากที่สุด 5 อันดับได้แก่ ผู้จัดการฝ่ายการเงินและการบัญชี 31000 บาท ผู้จัดการฝ่ายโฆษณา 30000 บาท ช่างเชื่อมโลหะด้วยแก๊ส 26000 บาท เจ้าหน้าที่ฝึกอบรมคอมพิวเตอร์ 25000 บาท และผู้ช่วยนักบัญชี 24000 บาทกิจการที่มีค่าจ้างเฉลี่ยต่อเดือนสูงสุด 5 อันดับ ได้แก่ การทำเหมืองแร่ที่ใช้ทำเคมีภัณฑ์และปุ๋ย และการขนส่งสินค้าที่บรรจุในตู้คอนเทนเนอร์ทางถนน 20000 บาท การดำเนินงานของสถานที่ออกกำลังกาย 18900 บาท การผลิตมันเส้นและมันอัดเม็ด และการผลิตฐานรองที่นอน และที่นอน 17000 บาท กิจกรรมการกวดวิชาทั่วไป 16525 บาท และการขายปลีกนาฬิกา แว่นตา เครื่องเพชรพลอยบนแผงลอยและตลาด 16500 บาทผู้ปฏิบัติงานอาชีพในหมวดใหญ่นี้ ได้แก่ ผู้บัญญัติกฎหมาย นักบริหารของหน่วยงานรัฐบาลและผู้จัดการของรัฐวิสาหกิจและองค์การต่างๆ ซึ่งทำหน้าที่ พิจารณา ตัดสินใจ กำหนดวิธีการ กำกับดูแล หรือแนะนำเกี่ยวกับนโยบายของรัฐบาลในระดับต่างๆ หรือนโยบายขององค์กร บัญญัติกฎหมาย กฎและระเบียบสาธารณะชนต่างๆ เป็นตัวแทนของรัฐบาลหรือปฏิบัติงานแทนในนามของรัฐบาลหรือปฏิบัติงานแทนในนามของรัฐบาลรวมถึงพรรคการเมือง สหภาพ วิสาหกิจและองค์กรต่างๆผู้ปฏิบัติงานอาชีพในหมวดใหญ่นี้ ได้แก่ ผู้ที่ทำงานวิเคราะห์ วิจัย รวมถึงการสร้างแนวคิดทฤษฎีใหม่ การนำความรู้ไปประยุกต์ใช้ ให้คำแนะนำความรู้ทางวิชาชีพ วิชาการด้านวิทยาศาสตร์สาขาฟิสิกส์กายภาพ คณิตศาสตร์ วิทยาศาสตร์เกี่ยวกับชีวิต สาขาสังคม การศึกษา ศาสนา กีฬาและศิลปะผู้ปฏิบัติงานอาชีพในหมวดใหญ่นี้ ได้แก่ ผู้ที่ทำงานทางเทคนิคที่เกี่ยวข้องกับการค้นคว้าวิจัย และการประยุกต์ใช้ความคิดและวิธีปฏิบัติงานด้านวิทยาศาสตร์และศิลปะ เช่น วิทยาศาสตร์กายภาพ วิศวกรรมศาสตร์ เทคโนโลยีวิทยาศาสตร์ชีวภาพ วิทยาศาสตร์การแพทย์ สังคมวิทยา มนุษยศาสตร์การศึกษา ศาสนา ศิลปะและการกีฬา รวมถึงการควบคุมดูแลผู้ปฏิบัติงานอื่นๆผู้ปฏิบัติงานในหมวดใหญ่นี้ได้แก่ ผู้ที่ทำงานเกี่ยวกับการบันทึกข้อมูลตัวเลขและสถิติในเรื่องต่างๆ อาจเป็นเจ้าหน้าที่ในห้องสมุด ไปรษณีย์ สำนักงาน ผู้ที่ให้บริการลูกค้าทางด้านการเงินและข้อมูลข่าวสาร รวมถึงการควบคุมดูแลผู้ปฏิบัติงานอื่นๆผู้ปฏิบัติงานในหมวดใหญ่นี้ได้แก่ ผู้ให้บริการต่างๆ ในระหว่างการเดินทางการดูแลบ้านเรือน การจัดเตรียมและการบริการอาหารและเครื่องดื่มต่างๆ การดูแลเด็ก การรักษาพยาบาลเบื้องต้นและการดูแลอื่นๆ ในบ้านเรือนหรือสถานที่ต่างๆ การให้บริการส่วนบุคคล เช่น การเสริมสวย การทำนายโชคชะตา การป้องกันภัยต่อบุคคลและทรัพย์สินอันเกิดจากอัคคีภัยแลการกระทำผิดกฎหมาย งานแสดงแบบเพื่อการโฆษณา และงานสร้างสรรค์ด้านศิลปะ การแสดงและการสาธิตสินค้าเพื่อการขายผู้ปฏิบัติงานในหมวดใหญ่นี้ได้แก่ ผู้ที่มีฝีมือด้านการเกษตรและการประมงทำงานปลูกพืช เลี้ยงสัตว์ หรือใช้ประโยชน์จากป่าไม้ ล่าสัตว์และประมง เพื่อให้ได้มาซึ่งผลผลิตสำหรับการจำหน่ายและการดำรงชีพผู้ปฏิบัติงานอาชีพในหมวดใหญ่นี้ได้แก่ ผู้ที่ใช้ฝีมือและความชำนาญเฉพาะด้านประยุกต์ใช้กับงานในด้านการทำเหมืองแร่ การก่อสร้าง การขึ้นรูปโลหะ การติดตั้งและการปรับใช้เครื่องจักร การใช้ฝีมือในงานหัตถกรรม การพิมพ์ และงานฝีมืออื่นๆ รวมถึงการบำรุงรักษาและซ่อมแซมเครื่องจักรหรือเครื่องมือเพื่อการใช้งานและการควบคุมดูแลผู้ปฏิบัติงานอื่นๆผู้ปฏิบัติงานอาชีพในหมวดใหญ่นี้ได้แก่ ผู้ที่ควบคุมดูแลเครื่องจักรและอุปกรณ์ ณ จุดที่เครื่องจักรทำงาน หรือโดยวิธีการควบคุมจากจุดอื่น ในงานอุตสาหกรรมและงานกสิกรรม รวมถึงผู้ที่ทำงานด้านการบังคับและขับเคลื่อนรถไฟ ยานยนต์หรือเครื่องจักรและอุปกรณ์เคลื่อนที่ได้ ผู้ที่ปฏิบัติงานด้านการประกอบชิ้นส่วนอุปกรณ์และผลิตภัณฑ์ในอุตสาหกรรมต่างๆ เช่น อุตสาหกรรมเหมืองแร่ การแปรรูปโลหะอุตสาหกรรมเครื่องแก้ว เซรามิค ยาง ไม้ พลาสติก กระดาษ สิ่งทอ ขนสัตว์ เครื่องหนัง และ การผลิตอาหาร เป็นต้นผู้ปฏิบัติงานอาชีพในหมวดใหญ่นี้ได้แก่ ผู้ที่ทำงานเรียบง่ายและเป็นประจำหรือทำซ้ำๆ หากมีการใช้เครื่องมือก็จะเป็นเครื่องมือแบบใช้มือถือ ไม่ซับซ้อนและใช้แรงกาย อาชีพในหมวดนี้รวมถึงผู้ขายสินค้าและให้บริการตามท้องถนน ที่สาธารณะ บริการทำความสะอาด ซักล้าง รีดผ้า ดูแลบ้านพักห้องเช่า โรงแรม สำนักงานและอาคารสิ่งปลูกสร้างต่างๆ บริการรับส่งข้อมูล เอกสาร ขนสัมภาระเฝ้าประตู ยามรักษาการณ์ในสถานที่ต่างๆ กวาดถนน ขนขยะ รวมถึงการปฏิบัติงานเรียบง่ายในอุตสาหกรรมต่างๆ เช่นอุตสาหกรรมการเกษตร ประมง ล่าสัตว์ เหมืองแร่ ก่อสร้าง การผลิตและประกอบสินค้าด้วยมือ รวมทั้งการขับเคลื่อนยานพาหนะด้วยแรงกาย เช่น รถเข็น สามล้อถีบ เป็นต้นหมายถึง สถานประกอบการที่อยู่ในหมวดอุตสาหกรรม (A) เกษตรกรรม การป่าไม้ และการประมง หมายถึง สถานประกอบการที่อยู่ในหมวดอุตสาหกรรม (B) การทำเหมืองแร่และเหมืองหิน (C) การผลิต (D) ไฟฟ้า ก๊าซ ไอน้ำและระบบการปรับอากาศ (E) การจัดหาน้ำ การจัดการน้ำเสียและของเสียรวมถึงกิจกรรมที่เกี่ยวข้อง และ (F) การก่อสร้าง หมายถึง สถานประกอบการที่อยู่ในหมวดอุตสาหกรรม (G) การขายส่งและการขายปลีก การซ่อมยานยนต์และจักรยานยนต์ (H) การขนส่งและสถานที่เก็บสินค้า (I) ที่พักแรมและบริการด้านอาหาร (J) ข้อมูลข่าวสารและการสื่อสาร (K) กิจกรรมทางการเงินและการประกันภัย (L) กิจกรรมเกี่ยวกับอสังหาริมทรัพย์ (M) กิจกรรมวิชาชีพ วิทยาศาสตร์และกิจกรรมทางวิชาการ (N) กิจกรรมการบริหารและบริการสนับสนุนอื่นๆ (O) การบริหารราชการ การป้องกันประเทศ และการประกันสังคมภาคบังคับ (P) การศึกษา (Q) กิจกรรมด้านสุขภาพและงานสังคมสงเคราะห์ (R) ศิลปะ ความบันเทิงและนันทนาการ (S) กิจกรรมการบริการด้านอื่น ๆ (T) กิจกรรมการจ้างงานในครัวเรือน กิจกรรมการผลิตสินค้าและบริการที่ทำขึ้นเองเพื่อใช้ในครัวเรือน ซึ่งไม่สามารถจำแนกกิจกรรมได้อย่างชัดเจน (U) กิจกรรมขององค์การระหว่างประเทศและภาคีสมาชิก
พบค่าจ้างรายอาชีพปี 2557 ค่าจ้างต่อเดือนสูงสุด 35000 บาท ต่ำสุด 7800 บาท และค่าจ้างเฉลี่ย 9698 บาท ภาคบริการได้รับค่าจ้างต่อเดือนสูงสุด อาชีพผู้บัญญัติกฎหมาย ข้าราชการอาวุโส และผู้จัดการ
ค่าจ้าง,ค่าแรง,ตลาดแรงงาน